देश भर में, खासकर शहरों में प्रदूषण का स्तर इस खतरनाक तरीके से बढ़ा कि अदालत को दखल देना पड़ा। सुप्रीम कोर्ट ने अक्टूबर में दिल्ली एनसीआर में पटाखों की बिक्री पर अस्थायी रोक लगा दी। दिवाली पर दमघोंटू धुएं से कुछ राहत तो हुई लेकिन इसके बाद भी तमाम शहरों से आने वाले हवा के आंकड़ों से पता चला कि दिल्ली, मुंबई ही नहीं लखनऊ, आगरा, वाराणसी, कानपुर और पटना जैसे शहरों की हवा भी मानकों पर खरी नहीं उतर रही। नतीजे में इन शहरों के वाशिंदे फेफड़ों के कैंसर, दमा, बीपी जैसी बीमारियों का शिकार हो रहे हैं।